ประกาศคณะกรรมการควบคุมการขนส่งทางบกกลาง ฉบับที่ 1809 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 168 อนุสาวรีย์ชัยสมรภูมิ-ถนนพระราม 9-สวนสยาม ให้มีรายละเอียดเส้นทางแยกช่วงสวนสยาม-หมู่บ้านบัวขาว เพิ่มขึ้นอีกหนึ่งช่วง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๘๐๙ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๑๖๘ อนุสาวรีย์ชัยสมรภูมิ-ถนนพระราม ๙-สวนสยาม
ให้มีรายละเอียดเส้นทางแยกช่วงสวนสยาม-หมู่บ้านบัวขาว
เพิ่มขึ้นอีกหนึ่งช่วง[๑]
 

ตามที่ได้มีคณะกรรมการควบคุมการขนส่งทางบกกลาง
ฉบับที่ ๑๓๕๓ (พ.ศ. ๒๕๔๕) ประกาศ ณ วันที่ ๑๗ ธันวาคม ๒๕๔๕ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่ ๑๖๘อนุสาวรีย์ชัยสมรภูมิ-ถนนพระราม ๙-สวนสยาม นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๑๑/๒๕๕๐ เมื่อวันที่ ๓ กรกฎาคม ๒๕๕๐ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๖๘ อนุสาวรีย์ชัยสมรภูมิ-ถนนพระราม
๙-สวนสยาม ให้มีรายละเอียดเส้นทางแยกช่วงสวนสยาม-หมู่บ้านบัวขาว
เพิ่มขึ้นอีกหนึ่งช่วง โดยให้ใช้รายละเอียดเส้นทางดังต่อไปนี้

สายที่
๑๖๘ อนุสาวรีย์ชัยสมรภูมิ-ถนนพระราม ๙-สวนสยาม
เริ่มต้นจากอนุสาวรีย์ชัยสมรภูมิ ไปตามถนนราชวิถี
ถนนดินแดง ถนนอโศก-ดินแดงถนนพระราม ๙ แยกซ้ายไปตามถนนรามคำแหง
แยกซ้ายไปตามถนนร่มเกล้า แยกซ้ายไปตามถนนสีหบุรานุกิจ ถนนรามอินทรา
แยกซ้ายไปตามถนนสวนสยาม จนสุดเส้นทางที่สวนสยาม
ช่วงอนุสาวรีย์ชัยสมรภูมิ-ถนนพระราม
๙-มหาวิทยาลัยรามคำแหง
จากอนุสาวรีย์ชัยสมรภูมิไปมหาวิทยาลัยรามคำแหง
เริ่มต้นจากอนุสาวรีย์ชัยสมรภูมิ ไปตามถนนราชวิถี ถนนดินแดง ถนนอโศก-ดินแดง
ถนนพระราม ๙ แยกซ้ายไปตามถนนรามคำแหงถึงแยกลำสาลี แยกขวาไปตามถนนศรีนครินทร์
กลับรถบนสะพานกลับรถ แล้วไปตามเส้นทางเดิมจนสุดเส้นทางที่มหาวิทยาลัยรามคำแหง
จากมหาวิทยาลัยรามคำแหงไปอนุสาวรีย์ชัยสมรภูมิ
เริ่มต้นจากมหาวิทยาลัยรามคำแหงไปตามถนนรามคำแหง แยกขวาไปตามถนนพระราม ๙
แล้วไปตามเส้นทางเดิม จนสุดเส้นทางที่อนุสาวรีย์ชัยสมรภูมิ
ช่วงสวนสยาม-หมู่บ้านบัวขาว
เริ่มต้นจากสวนสยาม ไปตามถนนสวนสยาม แยกขวาไปตามถนนรามอินทรา ไปตามถนนสีหบุรานุกิจ
แยกขวาไปตามถนนร่มเกล้า แยกขวาไปตามถนนรามคำแหงแยกซ้ายไปตามถนนบัวขาว
จนสุดเส้นทางที่หมู่บ้านบัวขาว


ประกาศ
ณ วันที่ ๒๓ กรกฎาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง



















ปริยานุช/ผู้จัดทำ
๑๙
กันยายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๗๔ ง/หน้า ๑๕๘/๖ กันยายน ๒๕๕๐